CELEX: C2005/143/29
Language: fi
Date: 2005-06-11 00:00:00
Title: Asia C-133/05: Euroopan yhteisöjen komission 21.3.2005 Itävallan tasavaltaa vastaan nostama kanne

11.6.2005   
            
            
               FI
            
            
               Euroopan unionin virallinen lehti
            
            
               C 143/20
            
         Euroopan yhteisöjen komission 21.3.2005 Itävallan tasavaltaa vastaan nostama kanne
   (Asia C-133/05)
   (2005/C 143/29)
   Oikeudenkäyntikieli: saksa
   Euroopan yhteisöjen komissio on nostanut 21.3.2005 Euroopan yhteisöjen tuomioistuimessa kanteen Itävallan tasavaltaa vastaan. Kantajan asiamiehenä on D. Martin, prosessiosoite Luxemburgissa.
   Euroopan yhteisöjen komissio vaatii, että yhteisöjen tuomioistuin
   
               1.
            
            
               toteaa, että Itävallan tasavalta ei ole noudattanut yhdenvertaista kohtelua työssä ja ammatissa koskevista yleisistä puitteista 27 päivänä marraskuuta 2000 annetun neuvoston direktiivin 2000/78 (1) 18 artiklan mukaisia velvoitteitaan, koska se ei ole 2.12.2003 mennessä antanut niitä/kaikkia niitä lakeja, asetuksia ja hallinnollisia määräyksiä, jotka ovat liittovaltion tasolla tarpeellisia vammaisuuteen perustuvaan syrjintään liittyvien sekä osavaltioiden tasolla — Wienin ja Ala-Itävallan osavaltioita lukuun ottamatta — tämän direktiivin kaikkien säännösten täytäntöönpanemiseksi, tai ainakaan se ei ole ilmoittanut antamistaan säännöksistä komissiolle.
            
         
               2.
            
            
               velvoittaa Itävallan tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut:
   Itävallan tasavalta ei ole toteuttanut tarpeellisia toimenpiteitä tämän direktiivin täytäntöönpanemiseksi liittovaltion tasolla vammaisuuteen perustuvaan syrjintään liittyvien säännösten osalta sekä osavaltioiden tasolla — Wienin ja Ala-Itävallan osavaltioita lukuun ottamatta — kaikkien säännösten osalta, tai ainakaan se ei ole vielä ilmoittanut niistä komissiolle.
   
      (1)  EYVL L 303, s. 16.